Diari Oficial de la Generalitat Valenciana


Sumari del DOGV 5857, del 25-09-2008 (2008/11765)

RESOLUCIÓ de 19 de febrer de 2008, de la Direcció General per al Canvi Climàtic, per la qual s'atorga a la unió temporal d'empreses Teconma, SA, Azahar Environment, SA i Sistema Ecodeco SPA l'autorització ambiental integrada per a la planta de tractament de residus urbans al terme municipal de Cervera del Maestre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5857

Data del DOGV
:   25-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/11683


Data del document
:   19-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Cervera del Maestre
    * empresa privada
    * gestió de residus

RESOLUCIÓ de 19 de febrer de 2008, de la Direcció General per al Canvi Climàtic, per la qual s'atorga a la unió temporal d'empreses Teconma, SA, Azahar Environment, SA i Sistema Ecodeco SPA l'autorització ambiental integrada per a la planta de tractament de residus urbans al terme municipal de Cervera del Maestre. [2008/11938]  
Vistos els documents que es troben en l'expedient 074/04 IPPC, instruït a instàncies de la UTE Teconma, SA, Azahar Environment, SA i Sistema Ecodeco, SPA a fi d'obtenir l'autorització ambiental integrada per a la planta de tractament de residus urbans corresponent al Pla zonal de residus de la zona I, s'emet aquesta resolució de conformitat amb els següents   
Antecedents de fet  
Primer. Amb data 7 d'octubre de 2004, José Manuel Naranjo Sierra, gerent de la UTE, i en representació d'aquesta, amb CIF G-12618211, presenta a la Conselleria de Territori i Habitatge una sol·licitud d'autorització ambiental integrada per a la planta de tractament de residus urbans amb abocador de residus no perillosos, corresponent al Pla zonal de residus de la zona I, a Cervera del Maestre (Castelló), la qual es detalla en l'Annex I.  
A la sol·licitud s'adjunta l'informe urbanístic de l'Ajuntament de Cervera del Maestre de data 17 de març de 2007.   
Segon. Una vegada admesa a tràmit la sol·licitud, la Conselleria remet, amb data 4 de novembre de 2004, la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 28 de gener de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i se'n publica l'anunci en el Diari Oficial de la Generalitat Valenciana (DOGV núm. 4934).  
Durant l'indicat període es presenten un total de 2.846 al·legacions al projecte a la Conselleria de Territori i Habitatge i a l'Ajuntament de Cervera del Maestre i s'incorporen al procés de tramitació de l'autorització ambiental integrada.  
Quart. Amb data 29 d'abril de 2005, es lliura una còpia de totes les al·legacions a l'interessat perquè hi faça les manifestacions que considere oportunes.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 20 de juny de 2005, l'interessat es manifesta respecte a les al·legacions lliurades en el seu moment, la qual cosa s'incorpora al procés de tramitació de l'autorització ambiental integrada.  
Seté. Amb data 10 de juny de 2005 l'Àrea de Residus de la Conselleria de Territori i Habitatge emet un informe en què es requereix documentació complementària.  
Posteriorment, amb data 14 de febrer de 2006 l'Àrea de Residus emet un informe en què es considera suficient la documentació presentada per a continuar amb els tràmits de l'autorització ambiental integrada, si bé aporta en l'esmentat informe unes directrius específiques que modifiquen el projecte que redunden directament en l'increment substancial dels nivells de recuperació globals de la planta de materials reciclables.  
Vuité. Amb data 12 de setembre de 2005 es rep un informe de la Confederació Hidrogràfica del Xúquer, en el qual s'hi requereix documentació complementària.  
Nové. Amb data 29 de novembre de 2005 es rep un informe de l'Àrea d'Avaluació Ambiental, en el qual s'hi requereix documentació complementària.  
Posteriorment, amb data 14 de febrer de 2006, es remet tota la documentació que l'esmentada àrea sol·licita, a fi de prosseguir el procediment.  
Amb data 10 de març de 2006 es rep una resolució de la Direcció General del Medi Natural, en la qual se sol·licita més documentació, junt amb informes tècnics i pronunciament sobre la ubicació d'aquesta instal·lació respecte al Pla zonal de residus de la zona I.  
Amb data 24 de març de 2006, es pronuncia la Direcció General de Qualitat Ambiental sobre allò que al·ludeix el paràgraf anterior, d'acord amb un informe tècnic de l'Àrea de Qualitat Ambiental.  
Deu. Amb data 5 de maig de 2006 la Confederació Hidrogràfica del Xúquer emet un informe en què es considera suficient la documentació presentada per a continuar els tràmits de l'autorització ambiental integrada, per justificar adequadament la inexistència d'abocaments, si bé estableix un augment de les mesures de control i l'establiment d'un pla de vigilància de la instal·lació a fi de prevenir el risc d'afecció a les aigües subterrànies.  
Onze. Amb data 24 de maig de 2006, es remet tota la documentació del projecte, les respostes a les al·legacions per part de l'interessat i tots els informes favorables a la instal·lació, que fins avui s'han rebut, de tots els organismes que participen en l'autorització ambiental integrada a la Sotssecretaria i a l'Àrea d'Avaluació Ambiental i se sol·licita l'emissió de la corresponent avaluació d'impacte ambiental.  
Dotze. Amb data 17 de juliol de 2006, i transcorreguts 30 dies des de l'anterior sol·licitud de l'avaluació d'impacte ambiental, es reitera aquesta a la Direcció General de Gestió del Medi Natural.  
Tretze. Amb data 22 de febrer de 2007 es rep un informe de la Secretaria Autonòmica de la Conselleria de Territori i Habitatge, en el qual se sol·licita un informe de la instal·lació i la seua ubicació basant-se en les competències de la Direcció General de Qualitat Ambiental.   
Catorze. Amb data 12 de març de 2007 es remet un informe a la Secretaria Autonòmica de la Conselleria de Territori i Habitatge, en resposta a la seua sol·licitud especificada en el paràgraf anterior.  
Quinze. Amb data 16 de juliol de 2007 es reitera la sol·licitud de la declaració d'impacte ambiental a l'Àrea d'Avaluació Ambiental.  
Setze. Amb data 29 de gener de 2008 la Direcció General de Gestió del Medi Natural emet una declaració d'impacte ambiental favorable, només a l'efecte ambiental, de la planta de valoració de residus urbans, i exclou de la seua valoració l'abocador de rebutjos de la planta, per no disposar dels elements de judici suficients per a la seua avaluació a l'efecte ambiental, que queda pendent.  
Dèsset. Amb data 15 de febrer de 2008 es realitza el tràmit d'audiència a la part interessada, relatiu a la proposta de resolució de l'expedient. 074/04 IPPC de sol·licitud d'autorització ambiental integrada, promogut per la UTE Teconma, SA Azahar Environment, SA i Sistema Ecodeco, SPA, aprovat per la comissió d'anàlisi ambiental integrat.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'annex I de la Llei 2/2006, en el seu epígraf 5.3. (Instal·lacions per a l'eliminació dels residus no perillosos, en llocs diferents dels abocadors, amb una capacitat de més de 50 tones per dia).   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. Segons el Pla zonal de residus de la zona I, aprovat per l'Ordre del conseller de Medi Ambient de data de 4 d'octubre de 2001, les instal·lacions de tractament de residus urbans de Cervera del Maestre s'inclouen en les infraestructures necessàries per al tractament dels residus urbans generats en l'àmbit del pla zonal.   
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist el que antecedeix, i a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a l'UTE Teconma, SA, Azahar Environment, SA i Sistema Ecodeco, SPA l'autorització ambiental integrada per a la planta de tractament de residus urbans ubicada a la partida la Bassa de Cervera del Maestre (Castelló), referent al Projecte bàsic del complex de valoració i eliminació de residus urbans per a l'obtenció de l'autorització ambiental integrada, de data 30 de setembre de 2004, corresponent al Pla zonal de residus de la zona I, subscrit per la Sra. Maite Hidalgo Esteban, que queda inscrita en el Registre d'Instal·lacions de la Comunitat Valenciana amb el número 138-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
De conformitat amb l'apartat 2 de la disposició addicional primera del Decret 127/2006, de 15 de setembre, es canalitzaran les emissions del biofiltre. La solució tècnica adoptada per a la canalització del biofiltre haurà de permetre la presa de mostres, d'acord amb els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.   
Els valors límit d'emissió que s'han de complir en els focus canalitzats seran els següents:  
  
  
Per a la totalitat de focus, les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15%.  
1.2. Emissions no canalitzades  
Per al cas de les emissions no canalitzades, la canalització de les quals no siga viable, els nivells d'immissió de compostos orgànics volàtils no hauran de sobrepassar la trentena part dels límits ambientals d'exposició professional per a agents químics publicats recentment per l'Institut Nacional de Seguretat i Higiene en el Treball.  
Pel que fa als processos de trituració desenvolupats tant a la planta de tractament mecanicobiològic com a la planta de desballestament de voluminosos, en el cas que no es compliren els esmentats límits ambientals d'exposició professional, s'inclourà l'aspiració de les emissions i l'aplicació de mesures correctores per al compliment dels següents valors límit d'emissió:  
  
1.3. Programa de control i vigilància d'emissions atmosfèriques  
a) Condicions generals:  
Amb freqüència anual es realitzarà un control ambiental que garantisca l'adequació de les instal·lacions i l'activitat als requeriments legals aplicables i, específicament, als valors límit d'emissió fixats en l'autorització ambiental integrada. El control ambiental anirà a càrrec d'empreses inscrites en el Registre d'Entitats Col·laboradores en matèria de qualitat ambiental, d'acord amb el Decret 229/2004.   
Els punts de mostratge en els focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
En el cas que les instal·lacions projectades no complisquen allò establit amb els valors límit d'emissió, s'hi haurà d'adoptar les mesures de control addicionals, d'acord amb les millors tècniques disponibles en el moment, a fi d'aconseguir el compliment dels esmentats valors límit aplicables.  
2. Olors  
Respecte a l'emissió d'olors de la instal·lació es complirà que, d'acord amb la norma UNE-EN 13938, els nivells d'olor no excedisquen les 5 ouE (unitat d'olor europea), a les zones residencials d'afecció i s'hi considerarà el percentil 98 de les mitjanes horàries al llarg d'un any.   
En relació amb els potencials focus d'olor de la planta, l'empresa presentarà en el termini màxim d'un any des de l'inici de l'activitat un estudi tècnic a fi d'establir les zones de major emissió d'olors i els punts més significatius en la seua generació i concentració. També se'n presentarà l'estudi de dispersió a l'entorn i els nivells de fons.  
En el cas que es detecten molèsties al veïnat per olors, s'haurà de presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, mitjançant la tècnica de l'olfactometria dinàmica, els nivells d'olor a l'entorn immediat de les instal·lacions.  
En el supòsit que siguen superats els nivells d'olor, l'empresa presentarà un projecte que considere mesures correctores addicionals per a minimitzar la generació de compostos olorosos. Abans de l'execució d'aquest projecte, s'haurà de disposar de l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, serà realitzada una auditoria acústica a l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
4. Abocaments  
4.1. Aigües residuals sanitàries  
Les aigües residuals sanitàries seran tractades al mòdul de depuració biològic per fangs activats. L'efluent depurat serà utilitzat a la planta de tractament mecanicobiològic.   
4.2. Aigües residuals industrials  
Atés que els processos de bioestabilització i compostatge desenvolupats a la instal·lació són deficitaris hídricament, es durà a terme la recirculació dels lixiviats i aigües residuals generats a la planta, que es recullen en el corresponent tanc d'emmagatzemament. Així mateix, s'hi incorporarà l'efluent de la depuració d'aigües residuals sanitàries.   
No s'hi incorporarà cap aportació d'aigua residual o lixiviat que puga provocar la pèrdua de qualitat del compost, o que puga suposar l'aparició de característiques de perillositat en els rebutjos del tractament. En aquest cas, les aigües no aprofitables en el procés de tractament de residus es destinaran a un gestor autoritzat.  
4.3. Aigües pluvials  
Les aigües pluvials captades a la planta es destinaran al procés de tractament biològic dels residus i s'emmagatzemaran al tanc d'emmagatzemament destinat a aquest fi.  
4.4. Control d'abocaments  
1. Tant les aigües residuals de la neteja de vehicles com les sanitàries seran acumulades en un depòsit impermeable abans del seu tractament. Els llots i la resta de residus del tractament seran lliurats a un gestor autoritzat. Els esmentats depòsits hauran de posseir els corresponents certificats d'impermeabilitat i estanquitat, els quals es posaran en el seu moment a la disposició de la Confederació Hidrogràfica del Xúquer i d'aquesta Conselleria.  
2. Així mateix, el titular haurà de presentar tant respecte als depòsits d'acumulació d'aigües residuals i lixiviats com al tanc de pluvials els corresponents certificats d'impermeabilitat i estanquitat, els quals es posaran en el seu moment a la disposició de la Confederació Hidrogràfica del Xúquer i d'aquesta Conselleria.  
3. El titular de l'activitat està obligat a portar l'adequat manteniment dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
4. La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte, a un domini públic hidràulic.  
5. Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa" i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
6. A l'efecte de possibles inspeccions dels òrgans que tenen atribuïdes funcions de control i vigilància del domini públic hidràulic i per a garantir la inexistència d'abocaments al domini públic hidràulic, el titular haurà de disposar i presentar a requeriment d'aquells les factures o els justificants acreditatius de la retirada de les aigües residuals que emmagatzemen en un depòsit impermeable per a un posterior tractament per un gestor autoritzat, de manera que aquestes estiguen d'acord amb el volum generat.  
7. D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la seua potestat sancionadora.  
5. Protecció del sòl i de les aigües subterrànies  
L'àrea d'implantació de les instal·lacions de tractament i valoració dels residus disposarà de solera de formigó i xarxa de captació de pluvials, amb una grossària tal que, en cas de vessaments, no s'hi produïsquen infiltracions.  
Als dos anys d'haver-se iniciat i desenvolupat l'activitat, s'haurà de remetre a la Direcció General per al Canvi Climàtic l'informe preliminar de situació del sòl que ocupa l'activitat, tot complint el que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
Queda prohibit l'abocament a llits, sòls o subsòls que puguen deteriorar la qualitat de les aigües, sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana; en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997, i en el Reial decret 208/2005 de 25 de febrer, sobre aparells elèctrics i electrònics i la gestió dels seus residus.  
6.1. Gestió de residus  
S'inscriu l'empresa en el Registre General de Gestors Autoritzats de Residus de la Comunitat Valenciana.  
6.1.1. Planta de tractament mecanicobiològic de residus urbans  
S'autoritzen les següents operacions de valoració i eliminació de residus no perillosos, que s'han de realitzar a la instal·lació projectada, amb una capacitat de tractament de 100.000 t/any:  
  
Els residus admissibles a la instal·lació són els següents tipus de residus urbans, d'acord amb la llista europea de residus, pertanyents a l'àmbit d'aplicació del Pla zonal de residus de la zona I:  
  
6.1.2. Control en el tractament mecanicobiològic de residus  
Pel que fa a les operacions dutes a terme a la planta de tractament mecanicobiològic, s'ha de considerar el següent:  
1. S'inclourà una línia de triatge de materials reciclables com ara paper/cartó, vidre i plàstics, de manera que la recuperació de materials i producció de rebutjos que s'han d'eliminar en un abocador complisca les prescripcions del Pla zonal de residus de la zona I, com també els objectius de recuperació i reciclatge de la legislació d'envasos i residus d'envasos. Els residus recuperats es destinaran a un valoritzador autoritzat.  
2. El tractament de la matèria orgànica procedent de recollida selectiva (LER 200108) es realitzarà de forma independent i separada del tractament dels residus urbans mesclats.  
3. El tractament d'estabilització biològica es realitzarà de manera que la degradació de la matèria orgànica biodegradable siga almenys suficient per a complir els objectius de reducció establits en el Reial decret 1481/2001 d'abocadors.  
4. L'esmentat tractament d'estabilització biològica haurà d'assegurar que el residu final obtingut tinga un índex de respiració dinàmica (IDR) inferior a 1.000 mg O2 kg SV-1 h-1  
5. El compost elaborat estarà sotmés, quant a exigències de qualitat i en els altres aspectes, a la normativa específica sobre fertilitzants i afins. Amb aquest fi, s'haurà d'inscriure al Registre de Fertilitzants i Afins del Ministeri d'Agricultura, Pesca i Alimentació.  
6. Respecte als rebutjos i residus generats a la planta de tractament, es destinaran a un gestor autoritzat i es prioritzarà la valoració d'aquests com a destinació. Quan no siguen susceptibles de valoració d'acord amb les millors tècniques disponibles, es destinaran a eliminació de residus, conforme a l'article 18 de la Llei 10/2000, de 12 de desembre, de residus de la Comunitat Valenciana.  
7. Diàriament s'hauran de registrar tots els fluxos de materials produïts a la planta tant pel que fa a quantitats de residus tractats, materials recuperats, rebutjos del tractament de bioestabilització, rebuig de l'afinament del compost, compost produït, a fi d'obtenir els balanços de recuperació i reducció de residus que s'han d'eliminar a l'abocador i acreditar el compliment dels objectius de reducció de residus urbans biodegradables destinats a abocador.  
8. D'acord amb l'article 50.4 de la Llei 10/2000, de 12 de desembre, de residus de la Comunitat Valenciana, i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, codi LER, origen, destinació, freqüència de recollida, mitjà de transport i mètode de valoració o eliminació dels residus. Aquesta documentació estarà a disposició de les administracions públiques competents que així ho requerisquen.  
9. Així mateix, ha de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
6.1.3. Planta de gestió de residus voluminosos  
S'autoritzen les següents operacions d'emmagatzemament i valoració de residus, que s'han de realitzar a la planta de residus voluminosos:  
  
Els residus admissibles a la instal·lació són els següents tipus de residus, d'acord amb la llista europea de residus, pertanyents a l'àmbit d'aplicació del Pla zonal de residus de la zona I:  
  
6.1.4. Control en la gestió de residus voluminosos  
Pel que fa a les operacions dutes a terme en la planta de tractament de residus voluminosos, se seguiran les prescripcions següents:   
I. Respecte als residus d'aparells elèctrics i electrònics (RAEE), es disposarà dels requisits tècnics establits en l'annex IV del Reial decret 208/2005, per la qual cosa la zona d'emmagatzemament estarà dotada de superfícies impermeables, amb instal·lacions per a la recollida de vessaments i decantadors i netejadors desgreixadors. S'assegurarà que els RAEE s'emmagatzemen sempre en zones cobertes per a protecció contra la intempèrie.  
II. Es realitzarà una separació prèvia dels RAEE rebuts en zona de classificació preparada, almenys mitjançant contenidors i se seleccionaran i es retiraran aquells residus que no tinguen la consideració d'aparells elèctrics o electrònics, per al seu posterior lliurament a un gestor de residus autoritzat.  
III. En l'esmentada separació prèvia se segregaran els distints tipus d'aparells elèctrics i electrònics rebuts, en especial els següents tipus de residus d'aparells elèctrics i electrònics, d'acord amb l'annex I del Reial decret 208/2005, que s'emmagatzemaran de forma independent per a la seua expedició a un gestor autoritzat:  
- aparells de fred de les categories 1 i 10  
- aparells amb tub de rajos catòdics de les categories 3 i 4  
- llums de descàrrega de gas  
IV. L'emmagatzemament dels distints tipus de RAEE segregats i la resta de residus es realitzarà de manera que no es produïsca la ruptura per a assegurar la viabilitat del seu posterior tractament i no es produïsquen emissions incontrolades de contaminants. En especial s'evitarà la ruptura de tubs i llums fluorescents i l'alliberament de components que continguen substàncies perilloses, piles o acumuladors.  
V. Pel que fa al tractament de la resta de residus voluminosos es recuperaran, almenys, la fusta i els metalls susceptibles de valoració d'acord amb les millors tècniques disponibles i es destinaran a valorador de residus autoritzat. Quan siga necessari es realitzarà la trituració per a la reducció de grandària dels residus destinats a eliminació.  
VI. Respecte als distints rebutjos i residus generats a la instal·lació, es destinaran a un gestor autoritzat i se'n prioritzarà la valoració com a destinació. Quan no siguen susceptibles de valoració d'acord amb les millors tècniques disponibles, es destinaran a eliminació de residus, conforme a l'article 18 de la Llei 10/2000, de 12 de desembre, de residus de la Comunitat Valenciana.  
VII. D'acord amb l'article 50.4 de la Llei 10/2000, de 12 de desembre, de residus de la Comunitat Valenciana, i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, origen, codi LER, codi annex I RAEE, destinació, freqüència de recollida, mitjà de transport i mètode de valoració o eliminació dels residus. Aquesta documentació estarà a disposició de les administracions públiques competents que així ho requerisquen.   
VIII. Així mateix, ha de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
6.2. Producció de residus  
  
\* \* \* \* \* \* \* \* \* \* \* \* \* \*  
  
S'inscriu l'empresa en el Registre de Petits Productors de Residus Perillosos de la Comunitat Valenciana per a la producció dels residus següents:  
S'hi inclouen, així mateix, aquells residus perillosos procedents del tractament de residus urbans i residus voluminosos. Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat, transcorregut aquest període. Aquest emmagatzemament temporal de residus perillosos es realitzarà de forma segregada per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus, la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i no perillosos es lliuraran a gestors que disposen de la corresponent autorització administrativa per a la gestió d'aquests residus.  
Cada quatre anys s'haurà d'elaborar un pla de prevenció i reducció de residus perillosos, que es presentarà en la Direcció General per al Canvi Climàtic.  
Així mateix, emplenarà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació de a cadascun d'ells i la relació dels que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant qualsevol situació anormal, quant al funcionament de les instal·lacions.  
No obstant això, si es produeix algun incident en les instal·lacions que comporte el funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- causes de l'incident  
- hora en què es va produir i la seua duració  
- característiques de l'emissió o abocament  
- mesures correctores adoptades  
- hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons l'esmentada llei, l'activitat ha de disposar d'una garantia financera que li permeta afrontar la responsabilitat mediambiental inherent a aquesta, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14689:1996.  
Així mateix, quan es determine el cessament d'alguna de les unitats, es desmantellaràan, segellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
Es compliran les condicions incloses en l'àmbit d'aplicació de l'autorització ambiental integrada indicades en l'annex 2 d'aquesta resolució, establides en la declaració d'impacte ambiental emesa per la Direcció General de Gestió del Medi Natural amb data 29 de gener de 2008, referida a la planta de valoració de residus urbans.   
9. Altres condicions  
La planta i les seues instal·lacions s'ajustaran a les condicions indicades en el projecte tècnic i en els annexos, en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Primer. Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. Qualsevol modificació i ampliació de la capacitat de tractament de les instal·lacions haurà de ser notificada a aquesta Direcció General, mitjançant l'aportació de documentació justificativa per a la seua aprovació, de conformitat amb l'article 42 de la Llei 2/2006, de prevenció de la contaminació i qualitat ambiental.  
Tercer. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Quart. S'haurà de presentar un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o a les seues reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables, com també aquells altres certificats previstos en les disposicions que s'hi hagen integrat.  
Cinqué. Aquesta autorització queda condicionada a la comprovació de les instal·lacions i a l'obtenció de l'informe favorable corresponent al compliment dels requisits establits en aquesta resolució, en els termes establits en els articles 67 i 68 del Decret 127/2006.   
Així mateix, constitueix un requisit necessari per a l'exercici de l'activitat de tractament de residus d'aparells elèctrics i electrònics la presentació davant aquesta Direcció General de la següent documentació, d'acord amb el Reial decret 833/1988, que haurà de ser acceptada documentalment:  
- Carta de pagament acreditativa del depòsit d'una fiança estimada de cinquanta-quatre mil set-cents vuitanta-tres euros amb vuitanta cèntims (54.783,80 €) constituïda en qualsevol de les formes establides en l'article 28 del Reial decret 833/1988, de 20 de juliol, davant la Direcció Territorial d'Economia, Hisenda i Ocupació, a fi de respondre del compliment de totes les obligacions que, davant l'administració, es deriven de l'exercici de les operacions objecte d'autorització.  
- Pòlissa acreditativa de la subscripció d'una assegurança de responsabilitat civil, amb un capital mínim assegurat de quatre-cents cinquanta mil euros (450.000 €), que cobrisca el risc d'indemnització pels possibles danys causats a terceres persones, a les seues coses i els costos de reparació i recuperació del medi ambient alterat. Junt amb la pòlissa de l'assegurança mencionada, haurà d'aportar un certificat de la companyia asseguradora que acredite per a les operacions de gestió objecte de l'autorització la constitució de l'assegurança pel capital mínim indicat.  
Sisé. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Seté. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria competent en medi ambient qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Vuité. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental, responsabilitat mediambiental i accidents greus com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant la secretària autonòmica de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 19 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
El complex de valoració de residus urbans està compost per:  
a) Una planta de tractament mecanicobiològic  
b) Una planta de desballestament de residus voluminosos   
1) La planta de valoració/tractament disposarà de dues línies:  
1. Una per a la matèria orgànica i els residus verds, destinats a elaborar compost d'aplicació agronòmica:  
L'esmentat procés de tractament estarà compost per les fases següents:  
- Recepció de la fracció orgànica  
- Trituració preliminar i mescla  
- Tractament i estabilització  
- Garbellada i desmetal·lització  
- Fase de maduració  
- Afinament del compost  
2. Una altra línia per a la fracció restant, destinada a la seua bioestabilització mitjançant el procés BIOCUBI® desenvolupat recentment (1994) pel grup Ecodeco consistent en un procés de bioassecatge.  
L'esmentat procés de tractament estarà compost per les fases següents:  
- Recepció de la fracció restant  
- Trituració preliminar i mescla  
- Procés de bioassecatge  
- Premsatge del material bioassecat  
- Separació mecànica i estabilització complementària del material bioassecat  
Emissions a l'atmosfera   
Es limiten a emissió d'olors i pols, es prevenen i es redueixen pel fet que totes les operacions es realitzen en ambient tancat i sotmés a depressió.  
L'aire aspirat de la planta, abans de ser emés a l'atmosfera, es tracta en un procés de depuració en biofiltres i es realitza un tractament dels gasos per via biològica, els quals han de ser conduïts a una xemeneia a fi de controlar les possibles emissions difoses.  
La instal·lació disposa d'un filtre de mànegues que recull l'aire aspirat en l'àrea d'afinament a fi de complir els límits d'emissió de partícules (30 mg/m³).  
Soroll  
La instal·lació disposarà de les mesures correctores per a prevenir la contaminació acústica. Totes les fonts de soroll es troben ubicades en zones tancades, on el compliment dels nivells d'emissió estan assegurats mitjançant les mesures correctores pertinents i necessàries.  
Els nivells de soroll s'estimen per davall del nivell sonor de recepció extern per a ús industrial [70 dB(A) dia/ 60 dB(A) nit] establit en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
Abocaments de la planta  
A la planta es generen els següents tipus d'abocament:  
- Aigua pluvial: des de les zones exteriors de l'edifici. Aquesta aigua serà recollida en un dels sectors del tanc de formigó d'emmagatzemament destinat a aquest fi.  
- Lixiviats: procedents de biofiltres, fosses de recepció, línies de bioassecatge i compostatge i trasllat fins a un sector del tanc d'emmagatzemament. Els lixiviats es recirculen a les zones de fermentació.  
- Aigua de rentat de l'àrea d'afinament. Es preveu una xarxa de recollida que condueix l'aigua a la secció corresponent del tanc d'emmagatzemament. Aquesta aigua es recircula al procés.  
- Aigua de serveis higiènics. Aquestes aigües seran recollides i tractades adequadament en una depuradora que s'instal·larà amb aquest fi.  
Pel fet que el sistema és deficitari hídricament, els lixiviats obtinguts es recirculen a les zones de fermentació a fi d'aportar la humitat necessària per al procés i els biofiltres.  
Residus  
Els rebutjos bioestabilitzats i la resta de residus seran gestionats adequadament pels corresponents gestors autoritzats  
2) Planta de desballestament de residus voluminosos  
En la planta de desballestament es realitzarà l'emmagatzemament i classificació d'una banda dels residus d'aparells elèctrics i electrònics (RAEE), i d'altra banda es realitzarà el tractament d'altres residus voluminosos com ara mobles i estris.  
La planta de desballestament de residus voluminosos està formada per una nau de 63 metres de longitud i 20 metres d'amplària, que ocupa per tant una superfície total de 1.260 m².  
El tractament de RAEE inclou l'emmagatzemament i la segregació dels distints tipus d'aparells elèctrics i electrònics, en especial els aparells de fred (equips que contenen CFC), aparells amb tub de rajos catòdics (televisors i monitors) i llums de descàrrega de gas, per al seu emmagatzemament independent i expedició a un gestor autoritzat, d'acord amb el Reial decret 208/2005.  
El tractament de la resta de residus voluminosos (mobles i estris) consistirà en la recuperació de materials reciclables (fusta i metalls) per al lliurament a valoració i la trituració prèvia a l'eliminació.  
Emissions  
Aquesta instal·lació no produeix un augment significatiu en les emissions de gasos, sorolls, efluents líquids i residus, ja previstos en la descripció de la planta de tractament.  
Annex II  
Condicionants de la declaració  
d'impacte ambiental  
1. Les terres excavades, en cas que no siguen adequades per a la construcció de les instal·lacions, es gestionaran a través d'un gestor autoritzat o bé podran ser utilitzades per a la regeneració de pedreres.  
2. Els lixiviats generats a les instal·lacions, en concret en la planta de compostatge, hauran de tractar-se adequadament de manera que quede garantida la seua innocuïtat.  
3. Les aigües recollides a la bassa de pluvials es reutilitzaran en les instal·lacions.  
4. Els residus generats en la construcció i posada en marxa de les instal·lacions es gestionaran d'acord amb la seua tipologia i naturalesa.  
5. S'utilitzaran les espècies vegetals d'una certa entitat existents en l'àrea d'actuació per a les revegetacions, els enjardinaments i les pantalles visuals.  
6. D'acord amb l'informe del Servei de Residus Urbans, la planta de valoració haurà d'incloure una línia de triatge específica, abans o després del procés de bioassecatge per a la recuperació de paper/cartó, vidre i plàstics, que permeta d'una banda millorar la qualitat del producte bioestabilitzat i d'una altra, incrementar substancialment els nivells de recuperació globals en planta.  
7. S'hauran de dur a terme les mesures establides pel Servei de Protecció de l'Ambient Atmosfèric pel que fa al control de límits d'emissió, biofiltres i mapa d'olors.   
8. El pla de vigilància ambiental ha de considerar, a més, la vigilància i l'eficàcia de les mesures correctores establides en aquesta declaració.